CELEX: 62011FN0134
Language: el
Date: 2011-12-15 00:00:00
Title: Υπόθεση F-134/11: Προσφυγή-αγωγή της 15ης Δεκεμβρίου 2011 — ΖΖ και ΖΖ κατά Επιτροπής

3.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/23
            
         Προσφυγή-αγωγή της 15ης Δεκεμβρίου 2011 — ΖΖ και ΖΖ κατά Επιτροπής
   (Υπόθεση F-134/11)
   2012/C 65/44
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: ΖΖ και ΖΖ (εκπρόσωποι: S. Orlandi, J.-N. Louis, D. Abreu Caldas, δικηγόροι)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως περί απορρίψεως της αιτήσεως αρωγής των προσφευγόντων-εναγόντων (στο εξής: προσφευγόντων) δυνάμει του άρθρου 24 του ΚΥΚ κατόπιν της ανακλήσεως μιας προτάσεως μεταφοράς που είχε γίνει δεκτή από τους προσφεύγοντες και αφού είχε παρέλθει εύλογη προθεσμία ώστε να κάνουν χρήση της ευχέρειας μεταφοράς των συνταξιοδοτικών δικαιωμάτων τους.
   
      Αιτήματα των προσφευγόντων
   
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 9ης Μαρτίου 2011 που απορρίπτει την αίτηση αρωγής των προσφευγόντων με την οποία ζητούσαν να έχουν στη διάθεσή τους όλα τα κρίσιμα στοιχεία ώστε να αποφασίσουν, ενδεχομένως, να μεταφέρουν τα συνταξιοδοτικά δικαιώματά τους·
            
         
               —
            
            
               να καταδικάσει την Επιτροπή να καταβάλει 500 ευρώ για κάθε μήνα καθυστέρησης όσον αφορά την υποβολή νομότυπης προσφοράς για τη μεταφορά των συνταξιοδοτικών δικαιωμάτων των προσφευγόντων, από την ημερομηνία κατά την οποία το PMO (Γραφείο Διαχειρίσεως και Εκκαθαρίσεως των Ατομικών Δικαιωμάτων) αποφάσισε να ανακαλέσει την προσφορά που είχε γίνει δεκτή από τους προσφεύγοντες και τα συνταξιοδοτικά ταμεία, δηλαδή από τις 25 Ιανουαρίου για τον πρώτο από τους προσφεύγοντες και από τις 5 Φεβρουαρίου για τον δεύτερο από τους προσφεύγοντες, ή τουλάχιστον από τις 9 Μαρτίου 2011, ημερομηνία κατά την οποία απορρίφθηκε το αίτημά τους για αρωγή·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.